Nordjyllands politi efterlyser tre mænd for røveriet. De skaffede sig adgang til sparekassen ved at knuse en rude i et baglokale. Det lykkedes dem at slippe væk med et endnu ukendt beløb i udenlandsk valuta. Efter røveriet forsvandt de tre mænd ad samme vej som de var kommet ind. De er formentlig flygtet ad Falkevej i retning mod Hjallerup. To af mændene beskrives som ca. 170 cm. høje iført sorte softshell-jakker. Den 3. gerningsmand er ca. 175 cm høj og var iført en brunlig softshell-jakke. Politiet vil meget gerne høre fra vidner, der har opholdt sig i nærheden af Dronninglund Sparekasse ved 18-tiden her til aften. De kan kontaktes på 114.
Dronninglund Sparekasse blev udsat for røveri af tre ukendte mænd kort efter klokken 18 torsdag aften.